Нобэрэ пщэдейрэ
Накъыгъэм и 19, гъубж
Пионерием и махуэщ. 1922 гъэм СССР-м пионер зэгухьэныгъэр къыщызэрагъэпэщащ
Тэтэрстан Республикэм и Печатым и махуэщ
Тыркум щагъэлъапIэ щIалэгъуалэмрэ спортымрэ я махуэр
Къыргъызым щагъэлъапIэ Анэм и махуэр
1649 гъэм Инджылызыр Республикэ хъуащ.
1712 гъэм Пётр Езанэм и унафэкIэ Урысейм и къалащхьэу Москва и пIэкIэ Санкт-Петербург ягъэуващ.
1728 гъэм Пётр ЕтIуанэм унафэ къыдигъэкIащ Урысейм и къалащхьэр Санкт-Петербург къихыжауэ Москва къэхьыжыным теухуауэ.
1802 гъэм Франджым и пащтыхь Наполеон и жэрдэмкIэ къэралым и дамыгъэ нэхъ лъапIэ дыдэр — ПщIэ лъагэ зиIэ легионым и орденыр — къащтащ. Хэку зауэшхуэм и лъэхъэнэм къигъэлъэгъуа зэфIэкI къызэрымыкIуэм папщIэ ар къыхуагъэфэщат ди лъэпкъэгъу бзылъхугъэ хахуэ Хьэгъундокъуэ Елмэсхъан.
1906 гъэм къыдэкIащ «Урысей империем и къэрал закон нэхъыщхьэхэр».
1922 гъэм СССР-м пионер зэгухьэныгъэр къыщызэрагъэпэщащ. Комсомолым и урысейпсо конференцым а махуэм къыщащтауэ щытащ «Пионер отрядхэр дэнэ щIыпIи къыщызэгъэпэщыным теухуауэ» унафэр.
1943 гъэм СССР-м ЗыхъумэжыныгъэмкIэ и къэрал комитетым Бахъсэн ГЭС-р зэфIэгъэувэжыным теухуа унафэ къищтащ.
1985 гъэм Налшык къыщызэIуахащ Сабий творчествэм и унэр.
1989 гъэм накъыгъэм и 19 — 21-хэм къэралым щыяпэу Москва щекIуэкIащ «СССР-м щынэхъ дахэ пщащэ-89» зэпеуэр.
1991 гъэм Налшык къыщызэIуахащ Къэбэрдей лъэпкъым и япэ Конгрессыр. Абы и япэ президенту хахащ Къалмыкъ Юрий Хьэмзэт и къуэр.
Тырку Республикэм и япэ президенту щыта Ататюрк Кемаль къызэралъхурэ илъэси 139-рэ ирокъу.
Вьетнамым и унафэщIу илъэс 18-кIэ щыта Хо Ши Мин къызэралъхурэ илъэси 130-рэ ирокъу.
Совет актрисэ, РСФСР-м и цIыхубэ артисткэ Булгаковэ Майе къызэралъхурэ илъэс 88-рэ ирокъу.
Италием щыщ актёр, кинорежиссёр цIэрыIуэ Плачидэ Микеле и ныбжьыр илъэс 74-рэ ирокъу.
КъБКъУ-р къэзыуха, Хьэрып къэралхэм я лигэм и секретарь нэхъыщхьэм и къуэдзэ, Иорданием щэнхабзэмкIэ и министру щыта Нэгуэр Нанси къыщалъхуа махуэщ.
Къэрал къулыкъущIэ, Санкт-Петербург къалэм и губернаторым и къалэнхэр пIалъэкIэ зыгъэзащIэ Беглов Александр и ныбжьыр илъэс 64-рэ ирокъу.
«Спартак-Налшык» топджэгу гупым и тренер нэхъыщхьэу щыта, КъБР-м физкультурэмрэ спортымкIэ щIыхь зиIэ и лэжьакIуэ Биджий Хьэсэнбий и ныбжьыр илъэс 54-рэ ирокъу.
Уругвайм щыщ актрисэ, уэрэджыIакIуэ цIэрыIуэ Орейрэ Наталье и ныбжьыр илъэс 43-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 20 — 23-рэ, жэщым градус 11 — 13 щыхъунущ.
Накъыгъэм и 20, бэрэжьей
Метрологием и дунейпсо махуэщ
Бжьэхэм я дунейпсо махуэщ
Фэбжь зыгъуэтам еIэзэ дохутырым и дунейпсо махуэщ
СПИД узыфэм илIыкIахэм я фэеплъ махуэщ
Индыл псым и махуэщ. Индыл (Волгэ) Урысейм и мызакъуэу, Европэми щынэхъ псышхуэхэм ящыщщ — абы и кIыхьагъыр километри 3,7-рэ мэхъу.
1570 гъэм Антверпен (Бельгие) дунейм щыяпэу щытрадзащ географие атлас.
1873 гъэм США-м щыщ Страус Леви ищIащ джинсым къыхэщIыкIа гъуэншэдж. А щыгъыныгъуэр ящыщщ иджыпсту дунейм бжьыпэр щызыIыгъхэм.
1875 гъэм Париж къыщащтащ метр, литр, килограмм пщалъэхэр.
1887 гъэм урысей пащтыхь Александр Ещанэр яукIыну зэрыхэтам щхьэкIэ щхьэпылъэ ящIащ Ленин Владимир и къуэш Ульянов Александррэ абы щIыгъуахэм ящыщу цIыхуиплIрэ.
1902 гъэм Кубэм и конституцэмрэ ар Испанием и бжьым зэрыщIэмытыжым теухуа дэфтэрымрэ къащтащ.
1939 гъэм «КъБР-м и цIыхубэ артист», «КъБР-м гъуазджэхэмкIэ щIыхь зиIэ и лэжьакIуэ», «КъБР-м щIыхь зиIэ и егъэджакIуэ» цIэ лъапIэхэр ягъэуващ.
1942 гъэм СССР-м и Совет Нэхъыщхьэм и Президиумым унафэ къыдигъэкIащ Хэку зауэ орденым и япэ, етIуанэ нагъыщэхэр къэщтэным теухуауэ.
Урысей пащтыхь, Рюриковичхэ ящыщу иужьрейуэ а къулыкъум пэрыта Федор Езанэр къызэралъхурэ илъэс 463-рэ ирокъу.
Франджы тхакIуэ цIэрыIуэ Оноре де Бальзак къызэралъхурэ илъэс 221-рэ ирокъу.
Совет кхъухьлъатэзехуэ, Совет Союзым и ЛIыхъужь Маресьев Алексей къызэралъхурэ илъэси 104-рэ ирокъу.
Тхыдэ щIэныгъэхэм я доктор, профессор, УФ-м щIэныгъэмкIэ щIыхь зиIэ и лэжьакIуэ Гугу Рашад къызэралъхурэ илъэс 93-рэ ирокъу.
Физико-математикэ щIэныгъэхэм я доктор, КъБКъУ-м и профессору щыта, КъБР-м щIэныгъэхэмкIэ щIыхь зиIэ и лэжьакIуэ ЖьэкIэмыхъу Мусэбий къызэралъхурэ илъэс 85-рэ ирокъу.
УсакIуэ, тхакIуэ, КъБР-м щэнхабзэмкIэ щIыхь зиIэ и лэжьакIуэ Хьэх Сэфарбий и ныбжьыр илъэс 82-рэ ирокъу.
Урысей эстрадэм и артист цIэрыIуэ, УФ-м и цIыхубэ артист Карцев Роман къызэралъхурэ илъэс 81-рэ ирокъу.
Адыгэ Республикэм и санитар дохутыр нэхъыщхьэ, медицинэ щIэныгъэхэм я доктор, АКъУ-м и профессор, ЩIДАА-м и академик АкIырэ Аслъэн и ныбжьыр илъэс 72-рэ ирокъу.
Къэбэрдей-Балъкъэр радиом и адыгэбзэ редак-цэм и редактор нэхъыщхьэ, КъБР-м щIыхь зиIэ и журналист Тэтрокъуэ Астемыр и ныбжьыр илъэс 65-рэ ирокъу.
Урысей актёр, продюсер, УФ-м и цIыхубэ артист Гуськов Алексей и ныбжьыр илъэс 62-рэ ирокъу.
«Черкес хэку» газетым жэуап зыхь и секретарь, КъШР-м щIыхь зиIэ и журналист Абидокъуэ Лусанэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 23 — 25-рэ, жэщым градус 14 — 16 щыхъунущ.
